મહત્વાકાંક્ષી નંદિની તેના શ્રીમંત પિતાની ઇચ્છા વિરુદ્ધ સંઘર્ષ કરતા લેખક શેખર સાથે પ્રભુતામાં પગલા પાડે છે. શેખરની મર્યાદિત આવકમાં નંદિનીની જરૂરિયાતો તો પુરી થાય છે પણ તેના શોખ અધૂરા રહી જાય છે. અંતે નંદિની નવજાત બાળકી પ્રિયાને લઈ પિતાના ઘરે પછી ફરે છે. દીકરીના પ્રેમને કારણે શેખર પણ સાસરિયાઓ સાથે રહેવા લાગે છે. પરંતુ, વારંવાર તેના સ્વાભિમાનને ઠેસ લગતા તેણે નંદિની અને પુત્રી પ્રિયાને કાયમ માટે છોડવા પડે છે. મોટી થઈને પ્રિયા (અમી ત્રિવેદી) રાહુલ સાથે લગ્ન કરવા તેની માતા નંદિનીની મંજૂરી માગે છે. નંદિની ઘર-જમાઈ બનવાની શરત મુકે છે જેનો રાહુલ હસતેમોઢે સ્વીકાર કરે છે. શું ફરી એક વાર ઇતિહાસનું પુનરાવર્તન થશે? રાહુલ અને પ્રિયાનું લગ્નજીવન કેટલું ટકશે?